Document ID: 31993D0383

Nõukogu otsus,
14. juuni 1993,
tugilaborite kohta mereliste biotoksiinide järelevalveks
(93/383/EMÜ)
EUROOPA ÜHENDUSTE NÕUKOGU,
võttes arvesse Euroopa Majandusühenduse asutamislepingut, eriti selle artiklit 43,
võttes arvesse komisjoni ettepanekut, [1]
võttes arvesse Euroopa Parlamendi arvamust, [2]
võttes arvesse majandus- ja sotsiaalkomitee arvamust [3]
ning arvestades, et:
nõukogu 15. juuli 1991. aasta direktiivis 91/492/EMÜ, milles sätestatakse elusate kahepoolmeliste karploomade tootmise ja turuleviimise tervishoiunõuded, [4] ning eelkõige selle lisas sätestatakse eeskirjad, mis käsitlevad erinevad elusaid kahepoolmelisi mõjutavaid biotoksiine;
nõukogu 22. juuli 1991. aasta direktiivis 91/493/EMÜ, milles sätestatakse kalatoodete tootmise ja turuleviimise tervishoiunõuded, [5] eelkõige selle artiklis 5 ja lisa V peatüki punktis II.B sätestatakse teatavad eeskirjad, mis käsitlevad kalatooteid mõjutavaid merelisi biotoksiine;
mereliste biotoksiinide järelevalve on eriti oluline kõnealuste direktiivide nõuetele vastavate elusate kahepoolmeliste ja kalatoodete turuleviimise tagamiseks;
selleks, et näha ette tõhus järelevalvesüsteem mereliste biotoksiinide testimiseks, tuleks igas liikmesriigis määrata tugilabor vajalike analüüside kooskõlastamiseks asjaomases liikmesriigis;
kogu ühenduses standardse süsteemi tagamiseks tuleks määrata ühenduse tugilabor, mis vastutab riiklike tugilaborite poolse mereliste biotoksiinide järelevalve kooskõlastamise eest; tuleks sätestada ühenduse tugilabori ülesanded ja töötingimused;
Ministerio de Sanidad y Consumo labor Vigos vastab kõikidele mereliste biotoksiinide ühenduse tugilabori jaoks kehtestatud tingimustele; labori eest vastutavad ametiisikud on kohustunud täitma käesolevas otsuses sätestatud ülesandeid käesolevas otsuses sätestatud tingimustel;
kõnealune ühenduse tugilabor vastab ühenduse abi saamise tingimustele vastavalt nõukogu 26. juuni 1990. aasta otsuse 90/424/EMÜ [6] (veterinaariaalaste kulutuste kohta) artiklile 28,
ON VASTU VÕTNUD KÄESOLEVA OTSUSE:
Artikkel 1
Käesoleva otsuse lisas loetletud laborid määratakse riigi tugilaboriteks mereliste biotoksiinide järelevalve jaoks.
Artikkel 2
1. Riigi tugilaborite ülesandeks on:
- kooskõlastada mereliste biotoksiinide analüüside eest vastutavate siseriiklike laborite tööd asjaomases liikmesriigis,
- abistada liikmesriigi pädevat asutust mereliste biotoksiinide järelevalvesüsteemi korraldamisel,
- korraldada mereliste biotoksiinide analüüsimise eest vastutavate siseriiklike laborite vahel võrdluskatseid,
- tagada, et ühenduse tugilabori esitatud teave edastatakse asjaomase liikmesriigi pädevale asutusele ja mereliste biotoksiinide analüüsimise eest vastutavatele siseriiklikele laboritele.
2. Riigi tugilaborid teevad koostööd artiklis 3 osutatud ühenduse tugilaboriga.
Artikkel 3
Ministerio de Sanidad y Consumo labor Vigos määratakse ühenduse tugilaboriks mereliste biotoksiinide järelevalve jaoks.
Artikkel 4
Ühenduse tugilabori ülesandeks on:
- anda riigi tugilaboritele teavet analüüsimeetodite ja võrdluskatsete kohta,
- kooskõlastada esimeses taandes osutatud meetodite kasutamist riigi tugilaborites, eelkõige võrdluskatsete korraldamise teel,
- kooskõlastada uusi analüüsimeetodeid käsitlevaid teadusuuringuid ja teavitada riigi tugilaboreid selles valdkonnas tehtud edusammudest,
- korraldada riigi tugilaborite personalile koolitus- ja täiendkursusi,
- teha koostööd kolmandates riikides mereliste biotoksiinide analüüsimise eest vastutavate laboritega,
- osutada komisjonile teaduslikku ja tehnilist abi, eelkõige liikmesriikide vahelistes analüüsitulemusi käsitlevates vaidlusküsimustes.
Artikkel 5
Ühenduse mereliste biotoksiinide tugilabor tagab, et selle töös on täidetud järgmised tingimused:
- labori töötajad on kvalifitseeritud ning neil on piisavad teadmised mereliste biotoksiinide analüüsimisel kasutatavate meetodite kohta,
- on olemas artiklis 4 osutatud ülesannete täitmiseks vajalikud seadmed ja ained,
- on olemas asjakohane haldusstruktuur,
- töötajad tagavad teatavate teemade, tulemuste ja aruannete konfidentsiaalsuse,
- järgitakse rahvusvaheliselt tunnustatud hea laboritava põhimõtteid,
- laboril on ühenduse etalonainete keskuse võrdlusmaterjalide ning vastavate tootjate ja varustajate asjakohastatud loetelu.
Artikkel 6
Käesolev otsus on adresseeritud liikmesriikidele.
Luxembourg, 14. juuni 1993

Labels: 10
20
7
0
6